LIVE Președintele Iranului, implicat într-un incident aviatic. Elicopterul care îl transporta a „aterizat forțat”. Echipele de intervenție încearcă să ajungă la fața locului
​Un elicopter care îl transporta pe președintele Iranului, Ebrahim Raisi, a suferit duminică o „aterizare forțată”, în nordul țării, a anunțat televiziunea de stat iraniană. Informația a fost confirmată de ministrul de interne. Echipele de intervenție încearcă să ajungă la fața locului, dar misiunea lor e îngreunată de condițiile meteo dificile din zonă.